Document ID: 32001L0057

Id-Direttiva tal-Kummissjoni 2001/57/KE.
tal-25 ta’Lulju 2001
li temenda l-Annessi tad-Direttivi tal-Kunsill 86/362/KEE, 86/363/KEE u 90/642/KEE dwar l-iffissar tal-livelli massimi tar-residwi tal-pestiċidi fi u fuq iċ-ċereali, fi u fuq l-oġġetti ta’ l-ikel ta' oriġini mill-annimali u ċerti prodotti li ġejjin mill-pjanti, inklużi l-frott u l-ħxejjex rispettivament
(Test b’relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 86/362/KEE ta’ l-24 ta’Lulju 1986 dwar l-iffissar tal-livelli massimi tar-residwi tal-pestiċidi fi u fuq iċ-ċereali [1], kif l-aħħar emendata bid-Direttiva tal-Kummissjoni 2001/48/KE [2], u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 86/363/KEE ta’ l-24 ta’Lulju 1986 dwar l-iffissar tal-livelli massimi tar-residwi tal-pestiċidi fi u fuq l-oġġetti ta’ l-ikel li ġejjin mill-annimali [3], kif l-aħħar emendata bid-Direttiva tal-Kummissjoni 2001/39/KE [4], u b’mod patrtikolari l-Artikolu 10 tagħha,
Wara li kkunsidrat id-Direttiva tal-Kunsill 90/642/KEE tas-27 Novembru 1990 dwar l-iffissar tal-livelli massimi tar-residwi tal-pestiċidi fi u fuq ċerti prodotti li ġejjin mill-pjanti inklużi l-frott u l-ħxejjex [5], kif l-aħħar emendata bid-Direttiva 2001/48/KE, u b’mod partikolari l-Artikolu 7 tagħha,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tpoġġija fis-suq ta’ prodotti għall-protezzjoni tal-pjanti [6], kif l-aħħar emendata bid-Direttiva tal-Kunsill 2001/49/KE [7], u b’mod partikolari l-Artikolu 4(1)(f) tagħha,
Billi:
(1) Is-sostanza attiva eżistenti, fluroxypyr, ġiet inkluża fl-Anness I tad-Direttiva 91/414/KEE bid-Direttiva tal-Kummissjoni 2000/10/KE [8]. L-ebda livell massimu armonizzat tar-residwi fil-każ ta’ din is-sustanza attiva ma gie stabbilit mill-Kummissjoni. L-armonizzazzjoni tal-livelli massimi tar-residwi hija mixtieqa kemm mill-aspett tas-saħħa pubblika kif ukoll minn dak kummerċjali.
(2) Wara d-dħul tas-sustanzi fl-Anness 1, l-Istati Membri awtorizzaw għadd ta’ prodotti għall-protezzjoni tal-pjanti li fihom minn din, b’konformita ma’ l-Artikolu 4 tad-Direttiva 91/414/KEE, u stabbilew livelli proviżorji massimi tar-residwa kif meħtieġ mill-Artikolu 4(1)(f). Dawn l-awtorizzazzjonijiet jikkonċernaw l-użi bħala erbiċida fil-ġonna jew bħala erbiċida ta’ wara l-ħruġ fuq it-tuffieħ, iż-żebbuġ, iċ-ċereali, fil-marġ u fil-mergħat. Kif meħtieġ b'dik id-Direttiva, dawk il-livelli, u l-informazzjoni li fuqha ġew ibbażati, ġew notifikati lill-Kummissjoni. Din l-informazzjoni flimkien ma’ l-informazzjoni disponibbli minn sorsi oħra ġiet riveduta u hija suffiċjenti biex ikunu stabbiliti ċerti livelli massimi tar-residwu (LMR).
(3) L-Artikolu 5 tad-Direttiva 86/363/KEE jenħtieġ li l-livelli massimi proviżorji tar-residwi għall-prodotti li ġejjin mill-annimali kif stabbilit permezz ta' l-Artikolu 4(1)(f) tad-Direttiva 91/414/KEE ikunu indikati fl-Anness II tad-Direttiva 86/363/KEE.
(4) Ma’ l-inklużjoni fl-Anness I tad-Direttiva 91/414/KEE l-evalwazzjoni teknika u xjentifika tal-fluoroxypyr ġiet mitmuma fit-30 ta’ Novembru 1999 fil-format tar-rapport ta’ revizjoni tal-Kummissjoni għall-fluoroxypyr. F’dan ir-rapport tar-reviżjoni l-inġestjoni aċċettabbli ta’ kulljum (IAK) ta’ l-ispiroxamine ġiet stabbilita bħala 0,8 mg/kg bw/kull jum. L-espożizzjoni tal-konsumaturi tul ħajjithom kollha għall-prodotti ta’ l-ikel ittratti bl-fluoroxypyr kienet stmata u kkalkulata b’konformità mal-proċeduri u l-prattiċi użati fil-Komunità Ewropea, billi ttieħed akkont tal-linji ta' ġwida ppubblikati mill-Organizzazzjoni Dinjija tas-Saħħa [9] u ġie kkalkulat li l-livelli massimi ta’ residwi stabbiliti minn din id-Direttiva ma joħolqux eċċessività ta’ dan il-IAK.
(5) L-effetti tossiċi akuti li jenħtieġu li tkun stabbilita referenza għal doża akuta ma kinux innotati matul l-estimi u d-diskussjonijiet li saru qabel ma s-spiroxamine kien inkluż fl-Anness 1 tad-Direttiva 91/414/KEE.
(6) Biex ikun assigurat li l-konsumatur ikun biżżejjed protett milli jkun espost għar-residwi fi jew fuq prodotti li għalihom ma ngħatatx awtorizzazzjoni, tkun ħaġa prudenti li jkunu stabbiliti sett ta’ livelli proviżorji ta’ residwi lejn in-naħa l-baxxa tal-limitu tad-deteminazzjoni analitika għal dawk il-prodotti kollha koperti bid-Direttivi 86/362/KEE, 86/363/KEE u 90/642/KEE. L-istabbilizzar ta’ livelli Komunitarji ta’ dawn il-livelli massimi proviżorji tar-residwi ma jfixklux lill-Istati Membri milli jistabbilixxu livelli massimi proviżorji tar-residwi għall-fluoroxypyr bi qbil ma’ l-Artikolu 4(1)(f) tad-Direttiva 91/414/KEE u l-Anness VI tagħha.
(7) Erba’ snin huma kkunsidrati bħala perjodu twil biżżejjed biex ikunu stabbiliti l-użi ulterjuri ta’ l-azimsulfuron u l-kalċju tal-prohexadione. Wara dak il-perjodu dawn il-livelli proviżorji massimi tar-residwi għandhom isiru definittivi.
(8) Is-sieħba kummerċjali Komunitarji ġew ikkonsultati dwar il-livelli stabbiliti f’din id-Direttiva permezz ta’ l-Organizzazzjoni Dinjija tal-Kummerċ u l-kummenti tagħhom dwar dawn il-livelli ġew ikkunsidrati. Ma ġewx definiti livelli massimi tal-CODEX għar-residwi tal-fluroxypyr. Il-possibbiltà li jkunu stabbiliti livelli massimi tar-residwi għall-kombinazzjonijiet speċifiċi ta’ pestiċida/prodott għandhom ikunu eżaminati mill-Kummissjoni fuq il-bażi tas-sottomissjoni tad-dettalji aċċettabbli.
(9) L-opinjonijiet tal-Kumitat Xjentifiku dwar il-Pjanti, b’mod partikolari l-parir u r-rakkomandazzjonijiet rigward il-protezzjoni tal-konsumaturi tal-prodotti ta’ l-ikel li jkunu ttrattati bil-pestiċidi, ġew ikkunsidrati.
(10) Din id-Direttiva hija bi qbil ma’ l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DIRETTIVA:
Artikolu 1
Fil-parti A ta’ l-Anness II tad-Direttiva 86/362/KEE ir-ringieli li ġejjin qed jiġu miżjuda:
"Residwi tal-pestiċida | Livell massimu (mg/kg) |
Fluroxypyr inklużi l-esteri tiegħu espressi bħala fluroxypyr | 0,1 Xgħir, ħafur, segala, triticale u qamħ |
0,05 Ċereali oħrajn |
Artikolu 2
Dan li ġej għandu jiżdied mal-parti B ta’ l-Anness II tad-Direttiva 86/363/KEE:
"Residwi tal-pestiċda | Livelli massimu (mg/kg) |
Ta' laħam, inkluæ ix-xaħam, preparattivi tal-laħam, raċanċ u xaħmijiet kif elenkati fl-anness I fil-NM kodiċi 0201, 0202.0203,0204, 02050000, 0206, 0207, ex0208, 020900, 0210, 160100 u 1602 | Għall-ħalib u l-prodotti tal-ħalib L-Anness I fil-Kodiċi NM 0401 0402, 040500 u 0406 | Tal-bajd frisk bil-qoxra, għall-bajd u l-isfra tal-bajd kif elenkati fl-Anness I fil-Kodiċi NM u 0408 |
Fluroxypyr | 0,5 ex 0206 Fwied | 0,05 | 0,05 |
0,05 prodotti oħrajn | | |
Artikolu 3
Fl-Anness II tad-Direttiva 90/642/KEE il-kolonni intestati "Flouroxypyr", inklużi l-esteri tagħha espressi bħala "fluorocypyr" kif stabbiliti fl-Anness ta’din id-Direttiva huma miżjuda.
Artikolu 4
Din id-Diretiva għandha tidħol fis-seħħ fl-20 ġurnata ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sat-28 ta’ Frar 2002 l-aktar tard. Dawn għandhom jinfurmaw immedjatament lill-Kummissjoni bihom.
Dawn għandhom japplikaw dawk id-disposizzjonijiet mill-1 ta’ Marzu 2002.
Meta l-Istati Membri jadottaw dawn id-disposizzjonijiet, dawn għandhom ikun fihom referenza għal din id-Direttiva jew ikunu akkumpanjati minn dik ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
Artikolu 5
Din id-Direttiva hija indirizzata lill-Istati Membri.
Magħmula fi Brussel, 25 Lulju 2001.

Labels: 20
17
6